《一剪梅 其二 为朱人远题汉皋解佩图小影》
清代·丁澎

芙蓉江岸楚天长。雁在衡阳。月在潇湘。仙源别洞路微茫。

误却渔郎。赚得刘郎。

凌波小袜扣鸳鸯。翠袖生凉。珠佩生香。行云何计挽霓裳。

去也难将。梦也难偿。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。